ائل اوبا – کوفه اهلی معاویه نین اؤلومونو و یزیدین خلافته یئتیشدیگینی ائشیدیب قورخویا دوشموشدولر. اونلار همده امام حسینین و زوبئیر اوغلونون بیعت ائتمکدن بویون قاچیریب مکه یه گئتمکلرینی ائشیتمیشدیلر.
محمد بن بشر همدانی بئله روایت ائتمیشدیر : سلیمان بن صرد خزاعینین ائوینه ییغیلدیق. سلیمان چیخیش ائدیب دئدی :
«معاویه اؤلوب و حسین اونلارا بیعت ائتمگه مانع اولوب مکه یه گئتمیشدیر. سیز ایسه اونون و آتاسینین شیعه سی سنییز. اگر اونا یاردیم ائدیب دشمنی ایله جهاد ائتمه نیزه اینانیرسیزسا مکتوب یازین. یوخسا قورخورسونوزسا اونو آلداتمایین»
اونلار، « یوخ » دئدیلر. «اونون دوشمنلری ایله موحاریبه ائده جه ییک و اؤزوموزو اونون یولوندا اؤلومه وئره جه ییک.»
«ائله سه» سلیمان بن صرد خزاعی دئدی: «مکتوب یازین حسینه.» اونلار ایسه بو مضموندا بیر مکتوب یازدیلار :
« بسم الله الرحمن الرحیم
سلیمان بن صرد ، مسیب بن نجبه ، رفاعه بن شداد ، حبیب ابن مظاهر و سایر کوفه شیعه لریندن علی اوغلو حسینه.
سلام اولسون سنه. حمد اولسون سنین غدار دوشمنینین بئلینی سنیدیران آللاها ائله بیر شخصین بئلینی سنیدیردی کی ، زوراکیلیقلا خلیفه اولوب امتین اموالینی غصب ائتمیشدی.
خالق اوندان راضی دئییلدی. مسلمانلارین یاخچیسینی اؤلدوروب پیسینی ساخلامیشدی. تانرینین مولکونو ظالملر الیله اؤزونه دولت ائتمیشدی ، ثمود طایفاسی کیمی آللاهین رحمتیندن اوزاق اولسون.
بیلدیرمه لی ییک کی ، امامیمیز یوخدور. بیزه دوغرو گلین. اولسون کی ، تانری سنین الینله بیزی حاق اطرافینا توپلایا. نعمان بن بشیر اماره ساراینیدادیر اونون جمعه و بایرام نامازی مراسیمینده اشتراک ائتمیریک.
هر گاه سنین بورایا گلمه گینی بیلسه ک ، آللاه قویسا نعمانی کوفه دن چیخاریب شاما گؤنده ره ریک. سالام اولسون سنه تانرینین رحمتی ایله بیرلیکده.»
محمد بن بشر همدانی اور روایتینی بئله داوام ائتدیرمیشدیر:
مکتوبو عبد الله بن سبع همدانی و عبدالله بن وال التمیمی دن گوندردیک. اونلار سرعتله گئدیب رمضان آیینین اونوندا مکه ده امام حسینه یئتیردیلر. ایکی گوندن سونرا. قیس بن مسهرالصیداوی ، عبدالرحمن بن عبدالله بن الکدن الارحبی وعماره بن عبید السلولی نی گؤندردیک اونلار تقریبأ ۱۵۰ مکتوب آپاریردیلار.
ایکی گوندن سونرا هانی بن هانی السبیعی و سعید بن عبدالله الحنفی نی بو مضموندا بیر مکتوبلا گؤندردیک:
بسم الله الرحمن الرحیم
مؤمین و مسلمان شیعه لریندن على اوغلو حسینه.
تله سیکلی گلین خالق سیزی گؤزله ییر . خالقین نظرینده سندن باشقاسی یوخدور. او دور کی ، تله سین ، تله سین. والسلام علیک.
قیس کوفه اهلینین مکتوبونو امام حسینه یئتیردی. امام اونو مسلم بن عقیل ایله بیرلیکده عراقا گوندردی. بطن مضیقده مسلم جنابلارینارینین ایشی چتینلیگه دوشدوکده امام حسینه بیر مکتوب یازیب قیسدن گوندردی….
قیس امام ایله عراقا قاییتدی. بطن حاجره چاتدیقدا ، امام حسین کوفه اهلینه بیر مکتوب یازیب قیسدن گوندردی.
قیس گلیب قادسیه منطقه سینه یئتیشدیکده بوسقودا یاتمیش حصین بن تمیم تمیمی اونو یاخالاییب ابن زیادا گؤندردی.
او ملعون ایسه جناب قیسی قصرالاماره سارایینین دامیندان یئره آتدیردی. بئله لیکله قیس آللاهین رحمتینه واصل اولدو …
بو طرفدن امام حسین علیه السلام عذیب الهجانات شهرینه چاتدیقدا قیسین اؤلوم خبرینی ائشیددیکده گؤزلری دولوب اختیارسیز اولاراق مبارک گؤزلریندن یاش آخدی.
امام بو آیه نی اوخودو: (منهم من قضى نحبه و منهم من ینتظر وما بدلو تبدیلا) اونلاردان بیر تعدادی اؤز عهدینه وفا ائدیب دیلر بیر تعدادی ایسه انتظار چکیر و اراده لرینده اصلا دؤنوکلوک یوخدور.
الهی بیزه و بونلارا بهشتینده یئر وئر گیلن. و اوز رحمتینین آلتیندا توپلا. و سنین ثوابینی طلب ائدنلردن قرار وئر گیلن.
قایناق : کربلا ماجراسی ، روایت : ابو مخنف لوط بن یحیاداندیر ، نشر ائدن : اسلامی تبلیغات تشکیلاتی ، تدقیقاتچی : شیخ محمد هادی یوسفی ، چئویرن : شیخ عباس امامی کرکوکلو ، دیجیتال یاییمجیلیک : ائل اوبا
azb_Arab azb_Arab azb_Arab azb_Arab azb_Arab pbt_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab